b'\n_START_ARTICLE_\nDz\xc4\xabv\xc4\xabba\n_START_SECTION_\nDz\xc4\xabv\xc4\xabbas izcelsme\n_START_PARAGRAPH_\nIr atrastas liec\xc4\xabbas, ka dz\xc4\xabv\xc4\xabba uz Zemes eksist\xc4\x93 3,7 miljardus gadu (Zemes vecums ir aptuveni 4,54 miljardi gadi). Sen\xc4\x81k\xc4\x81s fosilijas ir dat\xc4\x93tas aptuveni 3,4 miljardus gadu vecas. S\xc4\x81kotn\xc4\x93ji tie bija primit\xc4\xabvi organismi. Pirmie eikarioti (organismi, kuri sast\xc4\x81v no \xc5\xa1\xc5\xabn\xc4\x81m, kur\xc4\x81m ir morfolo\xc4\xa3iski labi izveidoti kodoli un da\xc5\xbe\xc4\x81di organo\xc4\xabdi) par\xc4\x81d\xc4\xabj\xc4\x81s pirms aptuveni 2,3 miljardiem gadu. Evol\xc5\xabcijas rezult\xc4\x81t\xc4\x81 dz\xc4\xabv\xc4\xabbas formas att\xc4\xabst\xc4\xabj\xc4\x81s. Pirmie daudz\xc5\xa1\xc5\xabnu organismi bija pirms 1,5 miljardiem gadu, bet pirmie dz\xc4\xabvnieki tikai pirms 800 miljoniem gadu. Pirmie cilv\xc4\x93ki rad\xc4\x81s pirms 2 miljoniem gadu.'